./data/phi0474/phi009/phi0474.phi009.perseus-lat2.xml
M. Tullius Cicero
Quinti Catuli auctoritate et				sententia dicendum esse videatur  qui cum ex vobis quaereret, si in uno					Cn Gnaeo Pompeio omnia poneretis, si quid						eo				factum esset, in quo spem essetis habituri, cepit magnum suae virtutis fructum ac				dignitatis, cum omnes una prope voce in eo ipso vos				spem habituros esse dixistis  etenim talis est vir ut nulla res tanta sit				ac tam difficilis quam				ille non et consilio regere et integritate tueri et virtute conficere possit 					sed in hoc ipso ab eo vehementissime dissentio, quod quo minus certa				est hominum ac minus diuturna vita, hoc magis res publica, dum per deos immortalis				licet, frui debet summi viri vita atque virtute